**Minutat e Takimit të Komitetit Koordinativ Kundër Korrupsionit**

**Dt. 06 Tetor 2020**

**Fjalën e mori Zv. Ministria znj. Pirdeni,**

Zv. Ministrja Pirdeni në fjalën e saj bëri një prezatim të angazhimit të MD/KKK në kuadër të inciativës për qeverisjen e hapur- Partneriteti për Qeverisje të Hapur/OGP, Plani i Veprimit- komponenti Antikorrupsioni – objektivi sepcifik: planet e integritetit.

Zv.Ministrja u shpreh se po kryhet një proces bashkëpunues dhe i hapur konsultimi dhe bashkëbërje me OSHC kryesisht për ketë dokument veprimi.

Plani Kombëtar i Veprimit, 2020-2022 ka në përbërje të tij komponentin antikorrupsioni, më objektiv specifik: planet e integritetit.

Në vijim i kaloi fjalën drejtueses së sektorit të programeve antikorrupsion në MD, znj. Pregja., për të bërë një prezatim të draftit.

**Fjala e znj. Pregja (Prezantim i OGP)**

Plani i Veprimit 2020-2022 OGP, është iniciativë e sapofilluar nga Kryeministria, ku një nga komponentët është lufta kundër korrupsionit. Ky komponent përqendrohet tek Planet e Integritetit për rëndësinë që paraqesin për të përmirësuar përpjekjet kundër korrupsionit. Drafti paraprak është konsultuar me Organizatat e Shoqërisë Civile. Në javët e fundit janë kryer 2 takime konsultimi me OSHC për të marrë sugjerime prej tyre në kuadër të përmirësimit të dokumentit, ku është evidentuar se kanë shfaqur interes sa i takon monitorimit të zbatimit.

Gjithashtu, theksoi rëndësinë e konsultimit me organizatat dhe paraqiti një prezantim të dokumentit në poëer point (bashkëlidhur).

Fjalën e merr znj. Pirdeni, zëvëndësMinistër i Drejtësisë, znj. Pirdeni fton shoqërinë civile, të ftuarit, institucionet partnere dhe anëtarët e Komitetit Koordinativ kundër Korrupsionit nëse kanë komente/sugjerime.

Në takim iu bë thirrje të pranishme, dhe kryesisht OSHC të bëheshin pjesë e bashkëhartimit të planit të veprimit.

-Nuk ka komente nga ana e të ftuarëve.